

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.57

 (protokols Nr.2, 21.p.)

**Par Priekuļu novada informatīvā**

**laikraksta “Priekuļu novada vēstis” darbības izbeigšanu**

Masu informācijas līdzekļu reģistrā ir reģistrēts Priekuļu novada informatīvais laikraksts “Priekuļu novada vēstis”, reģistrācijas Nr. 000703369.

Likuma “Par presi un citiem masu informācijas līdzekļiem” 2.panta otrā daļa nosaka, ka minētā likuma noteikumi neattiecas uz pašvaldību informatīvajiem izdevumiem.

Pamatojoties uz likuma “Par pašvaldībām” 21.panta pirmo daļu, kas cita starpā nosaka, ka dome var izskatīt jebkuru jautājumu, kas ir attiecīgās pašvaldības pārziņā, likuma “Par presi un citiem masu informācijas līdzekļiem” 2.panta otro daļu, 9.1 panta otrās daļas 1.punktu, kas nosaka, ka lai izdarītu reģistrā ierakstu par masu informācijas līdzekļa darbības izbeigšanu, Uzņēmumu reģistram iesniedz pieteikumu par masu informācijas līdzekļa izslēgšanu no reģistra un tam pievieno īpašnieka (dibinātāja) lēmumu par masu informācijas līdzekļa darbības izbeigšanu, Vides aizsardzības un reģionālās attīstības ministrijas 06.06.2018. vēstuli Nr. 1-17/5103 “Par grozījumiem likumā “Par presi un citiem masu informācijas līdzekļiem”” (reģistrēta pašvaldībā Nr.3-4/2018-1548), Priekuļu novada domes Tautsaimniecības komitejas 2019.gada 21. februāra (protokols Nr. 2) lēmumu, atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav , ATTURAS –nav, Priekuļu novada dome **nolemj**:

1. Izbeigt Priekuļu novada informatīvā laikraksta “Priekuļu novada vēstis”, reģistrācijas Nr. 000703369, kā masu informācijas līdzekļa darbību.
2. Lēmums stājas spēkā 2019.gada 28.februārī.
3. Pilnvarot pašvaldības priekšsēdētāju E. Stapuloni parakstīt pieteikumu par Priekuļu novada informatīvā laikraksta “Priekuļu novada vēstis” izslēgšanu no masu informācijas līdzekļu reģistra.
4. Uzdot Finanšu un grāmatvedības nodaļai (vadītāja I.Rumba) veikt valsts nodevas apmaksu.
5. Uzdot Administratīvajai nodaļai (vadītāja L. Prikule) nodrošināt triju dienu laikā pēc informatīvā laikraksta “Priekuļu novada vēstis” darbības izbeigšanas iesniegt Uzņēmumu reģistram lēmuma 3. punktā minēto pieteikumu.
6. Atbildīgo par lēmuma izpildi noteikt Administratīvās nodaļas vadītāju L. Prikuli.

|  |  |
| --- | --- |
| Pielikumā: | Pieteikums masu informācijas līdzekļa izslēgšanai no masu informācijas līdzekļu reģistra uz 1 lapas.  |

Domes priekšsēdētāja (paraksts) Elīna Stapulone